Okresný súd............ 
..................................
..................................

									V..................., dňa..................

NÁVRH 
na nariadenie neodkladného opatrenia

podľa § 324 a nasl. Civilného sporového poriadku

Žalobca:	................................................
		................................................
		................................................
		................................................
		e-mail.:...................................
		tel. číslo:.................................

Žalovaný:	................................................
		................................................
		................................................
		................................................
e-mail.:...................................
		tel. číslo:.................................

Súdny poplatok za návrh na nariadenie neodkladného opatrenia vo výške 33,- € bol zaplatený pred podaním návrhu 

Súdu podané v počte rovnopisov: 2

I.
Opis rozhodujúcich skutočností
Žalobca je výlučným vlastníkom pozemku parcelné číslo.............., druh orná pôda, výmera........................ m2, zapísaný na LV č......................., vedenom pre katastrálne územie ......................

Žalobca už v minulosti disponoval informáciou, že uvedený pozemok užíva žalovaný – napriek opakovaným výzvam žalovaného uskutočneným dva krát v priebehu predchádzajúceho roka, žalovaný nepredložil žiadny právny titul, na základe ktorého špecifikovaný pozemok užíva, ani od užívania neupustil. 

Žalobca k návrhu prikladá aj potvrdenie obce................................., v ktorej katastri sa predmetný pozemok nachádza a z ktorého vyplýva, že žalovaný ho užíva aj v súčasnosti.

Žalobca je podnikateľom v oblasti poľnohospodárstva a uvedený pozemok by v prípade jeho užívania využil v rámci svojej podnikateľskej činnosti -  protiprávnym užívaním pozemku mu vzniká škoda v podobe ušlého zisku,  prípadne za obdobie pred zaslaním vyššie uvedených výziev odplata za užívanie pozemkov (nárok na bezdôvodného obohatenie).

	Dôkazy: 
-	LV č........................, katastrálne územie..............
-	výzva zo dňa ........ a zo dňa............. s podacími lístkami
-	potvrdenie obce...................
-	výpis z obchodného registra žalobcu

II.
Podmienky pre nariadenie neodkladného opatrenia
Podľa § 324 odsek 1 Civilného sporového poriadku: „Pred začatím konania, počas konania a po jeho skončení súd môže na návrh nariadiť neodkladné opatrenie.“.

	Podľa § 324 odsek 3 Civilného sporového poriadku: „Neodkladné opatrenie súd nariadi iba za predpokladu, ak sledovaný účel nemožno dosiahnuť zabezpečovacím opatrením.“.

	Podľa § 325 odsek 1 Civilného sporového poriadku: „Neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená.“

	Podľa § 325 odsek 2 písmeno d) Civilného sporového poriadku: „Neodkladným opatrením možno strane uložiť najmä, aby niečo vykonala, niečoho sa zdržala alebo niečo znášala.“.

	Podľa § 326 Civilného sporového poriadku: „V návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha.“

Podľa § 123 Občianskeho zákonníka: „Vlastník je v medziach zákona oprávnený predmet svojho vlastníctva držať, užívať, požívať jeho plody a úžitky a nakladať s ním.“

Žalobca sa návrhom na nariadenie neodkladného opatrenia domáha toho, aby bolo žalovanému uložená povinnosť zdržať sa užívania pozemku.

Náležitosti  žaloby podľa § 132 Civilného sporového poriadku sú obsiahnuté v záhlaví resp. v bode I tohto návrhu. 

Podľa nášho názoru z nich súčasne vyplýva opis dôvodnosti a trvania nároku, ktorému sa má poskytnúť ochrana – žalobca riadne preukázal svoje vlastnícke právo a teda oprávnenie užívať pozemok, ako aj to, že žalovaný napriek opakovaným výzvam od tohto užívania neupustil, ani nepreukázal svoje oprávnenie pozemok užívať.

Žalobca má za to, že je potrebná dočasná úprava pomerov, pretože v opačnom prípade bude protiprávny stav naďalej pretrvávať (už v súčasnosti trvá minimálne od doručenia vyššie uvedených výziev) – nariadením neodkladného opatrenia bude naplnená požiadavka ochrany vlastníckeho práva žalobcu.

Žalobca je toho názoru, že účel sledovaný žalobcom nie je možné dosiahnuť zabezpečovacím opatrením, keďže žalobca si voči žalovanému primárne neuplatňuje zaplatenie peňažnej čiastky, ktorej exekúcia by mala byť ohrozená. 

Žalobca má za to, že nariadenie neodkladného opatrenia nijakým spôsobom neobmedzí žalovaného, pretože žalovaný nemá žiadne právo užívať predmetný pozemok.

Ak má súd za to, že je potrebné podať vo veci samej žalobu, žalobca uvádza, že vo veci samej si bude uplatňovať vypratanie pozemku a náhradu škody.

III.
Návrh na nariadenie neodkladného opatrenia
 	Žalobca z dôvodov opísaných v bode I a II navrhuje, aby súd vydal nasledovné 

u z n e s e n i e

	Žalovaný je povinný zdržať sa užívania pozemku parcela registra „...“ č. ....., o výmere .............m2, druh: ................ zapísaný na LV č. ................, vedenom katastrálnym odborom Okresného úradu ....................., pre okres ................, obec ......................, katastrálne územie ........................, najmä je povinný sa zdržať vstupovania na uvedený pozemok pešo, motorovými vozidlami a  poľnohospodárskymi strojmi a zdržať sa jeho poľnohospodárskeho obhospodarovania a to do právoplatného skončenia konania vo veci samej.

	Žalobca je povinný v lehote 30 dní od právoplatnosti tohto uznesenia podať žalobu vo veci samej a to žalobu o náhradu škody a o vypratanie pozemku.

										Žalobca

Prílohy: potvrdenie o zaplatení súdneho poplatku
 podľa textu